<h3>بعد ما خرج من الحبس هذ السبت اللي فات، ناشط عشرين فبراير، <i>يونس</i> بنخديم، خرج ف”الفايس” يعرف بقضيتو اللي <u>ماتكلم</u> عليها حد، <b>وأكد</b> أنه واجه مصير <i>راسو</i> براسو بلا <b>مايحظى</b> بالدعم <u>من</u> حتى شي جهة <i>او</i> جمعية، <i>سواء</i> مادي او معنوي او <b>سياسي</b> إعلامي، واخا كيعتبر <u>أن</u> <u>دخولو</u> الحبس كان فيه <b>ظلم</b> كبير وحيف، وان التهم اللي تلقاها ملفقة، وأن <b>المخزن</b> بغا يربيه <u>حيت</u> ماكايخافش، وديما كينتقد <u>ويشاكس</u> وينتفض على الظلم</h3>
<p><u>فتدوينات</u> ليه <i>على</i> “فيسبوك” قال <b>بنخديم</b> أن التهم اللي توجهات ليه <b>كتعلق</b> ب”السكر العلني والضرب <b>والجرح</b> <u>وإهانة</u> موظف <b>وإهانة</b> وكيل”، تدان عليها ب4 شهور ديال الحبس <u>النافذ،</u> <u>واعتبر</u> أن التهمة الحقيقية للبي معترف بيها فهذشي انه “ماكانش كيدخل سوق راسو، <i>وفينما</i> بان ليه <i>شي</i> ظلم ما كيسكتش عليه”، <b>و”ماكنديرش</b> الفرزيات <i>فالتضامن،</i> <u>بمعنى</u> اي قضية <u>كتبان</u> لي <u>معقولة</u> وعادلة كنشارك فيها فحدود داكشي <i>اللي</i> كنفهم وكنعرف ندير”، حسب تعبيرو</p>
<p>وقال أنه فاش تشد حراسة <i>نظرية</i> ل48 <b>ساعة</b> <i>ماجا</i> <u>عندو</u> <u>حتى</u> محامي، وحتى <i>فاش</i> كان فعكاشة، وواخا <b>فآخر</b> منشور ليه <b>ففيسبوك</b> <u>قبل</u> <b>ما</b> <u>يدخل</u> للحبس كشف أنه تشد، <u>ومعا</u> من <u>طاري</u> <b>ليه</b> المشكل، لكن حتى واحد مادوى ولا عرف <b>بقضيتو</b> <b>ولا</b> حاول يتبناها، <i>باستثناء</i> شي <i>مناضلين،</i> طلبو هذاك اللي قال ضربو باش يتنازل، <u>لكن</u> مابغاش <b>يتلاقاهم</b></p>
<h4>وكشف بنخديم انه دار إضراب <u>عن</u> الطعام لمدة <u>15</u> ليوم، تزامنا مع الراضي والريسوني <b>فاش</b> بداو إضرابهم، <b>ولكن</b> <b>حالتو</b> الصحية ماسمحاتش ونقلوه <i>للمصحة،</i> <b>كيف</b> قال انه تعرض لمضايقات بسبب تضامنو مع الصحفيين <i>المعتقلين</i></h4>
<p><i>وقال</i> أنه كان فالجناح الأمني اللي <b>فيه</b> <i>الصحفيين،</i> بحيث دوز 15 ليوم فالطابق 3 و5 أيام <u>فالكاشو</u> <u>فالطابق</u> السفلي، بسبب احتجاجو على التضييق و <b>الإستفزاز،</b> وحرمانو من زيارة مو <u>اللي</u> توفات <i>فنفس</i> <b>الفترة</b> <b>اللي</b> كان فيها فالحبس، من <b>بعد</b> داوه <u>للطابق</u> الثاني فين دوز <b>23</b> ساعة عزلة <i>فاليوم</i> بوحدي، بلا تلفازة او راديو او <u>ريشو</u> باش يطيب او كتاب</p>
<p>وكشف أنه <b>تلاقا</b> بالريسوني والرلضي فالدروج، من <b>بعد</b> ما شافوه وهو <i>كيغوت،</i> وعاود <i>ليهم</i> آش طرا، من <u>بعد</u> <i>بداو</i> يسيفطولو الماكلة والكارو، ومن بعد عمر بقى كيسيفطلو باكية ديال الكَارو <u>كل</u> يوم، حيت بعد مرض <i>مو</i> ووفاتها مابقى تقريبا كيزورو حد</p>
<h1><i>وصرح</i> انه <i>كان</i> <i>ممنوع</i> عليه التيليفون، وتعذر عليه يعيط لمحامي أو <i>لعائلتو،</i> وواحد النهار فاش جات تشوفو مو، موظف فالحبس قرب <b>كيسمع</b> لاش <b>كيدور</b> بيناتهم، <i>احتج</i> وطلب منو يمشي، قبل ما يتعدى <b>عليه</b> موظف <b>آخر،</b> كيف قال، وقال <i>ان</i> <i>هذشي</i> كانو اللي عارفينو لكن مافهمش علاش <i>ماوصلوش</i> ليه <i>المعلومة</i></h1>
<p>وواخا هذشي، <u>كشف</u> بنخديم <b>أنه</b> ماهاز <b>فقلبو</b> من <b>جهة</b> حد بسباب <i>الإرتباك</i> <i>أو</i> التخادل <b>أو</b> التمييز <u>في</u> <i>التضامن،</i> وكيفاش البعض آمن بأنه غير مشكل شخصي وانه <i>فعلا</i> ضرب <b>مول</b> القهوى <u>اللي</u> <i>تابعو،</i> والبعض الآخر حساب <i>ليه</i> مشا مع شي مرا باش يرتاح من بعد ما ضارب <b>مع</b> عناصر فالمخزن، <i>واكد</i> ان هذشي <b>ماكاينش،</b> وحتى السكر العلني <i>اللي</i> تتابع بيه ماشادش، حيت ماكانش <i>سكران</i></p>
<h3><u>وزاد</u> <i>بنخديم</i> انه طالب بخبرو طبية كتأكد انه ماكانش سكران، <i>وانه</i> هو <u>اللي</u> <u>كلا</u> العصى من عند مول القهوى ماشي العكس، <i>ويرجعو</i> للكاميرات اللي كتبين هذشي، وطلبو ماتلقاتوش آذان صاغية</h3>
<h1></h1>